Oscar huil, maak braakgeluide tydens getuienisFoto: Bongiwe Mchunu/Independent Newspapers Ltd/Pool/SAPA Prof. Gert Saayman, spesialis-forensiese patoloog, het tydens sy getuienis Steenkamp se kopwond beskryf en gesê die tipe wond sal ŉ persoon dadelik buite aksie stel. Saayman het getuig dat Steenkamp ook ŉ wond in haar bo-arm en een tussen haar wysvinger en middelvinger en in die heup opgedoen het. Volgens Saayman kon die ander wonde ook noodlottig gewees het. Saayman sê Steenkamp se regterheupbeen is gesplinter en het dit waarskynlik tot gevolg gehad dat sy onstabiel was. Saayman het vroeër getuig dat die soort ammunisie waarmee Steenkamp geskiet is, ontwerp is om die maksimum weefselskade aan te rig. Pistorius het gedurende Saayman se getuienis telkemale begin huil en braakgeluide gemaak. Die verhoor duur Dinsdag voort. Klik hier om die hooftrekke van die hofverrigtinge gratis op Maroela Media te volg.